CELEX: 31999R1618
Language: el
Date: 1999-07-23 00:00:00
Title: Κανονισμός (ΕΚ) αριθ. 1618/1999 της Επιτροπής της 23ης Ιουλίου 1999 σχετικά με τα κριτήρια για την αξιολόγηση της ποιότητας των στατιστικών διάρθρωσης των επιχειρήσεων (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999R1618

Κανονισμός (ΕΚ) αριθ. 1618/1999 της Επιτροπής της 23ης Ιουλίου 1999 σχετικά με τα κριτήρια για την αξιολόγηση της ποιότητας των στατιστικών διάρθρωσης των επιχειρήσεων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 192 της 24/07/1999 σ. 0011 - 0013

ΚΑΝΟΝΙΣΜΟΣ (ΕΚ) αριθ. 1618/1999 ΤΗΣ ΕΠΙΤΡΟΠΗΣτης 23ης Ιουλίου 1999σχετικά με τα κριτήρια για την αξιολόγηση της ποιότητας των στατιστικών διάρθρωσης των επιχειρήσεων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 410/98(2), και ιδίως το άρθρο 12 σημείο vi),Εκτιμώντας:(1) ότι ο κανονισμός (ΕΚ, Ευρατόμ) αριθ. 58/97 θέσπισε κοινό πλαίσιο για την παραγωγή των κοινοτικών στατιστικών όσον αφορά τη διάρθρωση, τη δραστηριότητα, την ανταγωνιστικότητα και την απόδοση της επιχείρησης στην Κοινότητα·(2) ότι η Επιτροπή θα υποβάλει έκθεση στο Ευρωπαϊκό Κοινοβούλιο και το Συμβούλιο σχετικά με αυτές τις στατιστικές και ειδικότερα σχετικά με την ποιότητά τους και το φόρτο που συνεπάγονται για την επιχείρηση·(3) ότι είναι απαραίτητο να καθορίσει η Επιτροπή τα κριτήρια για την αξιολόγηση της ποιότητας των στατιστικών διάρθρωσης των επιχειρήσεων·(4) ότι τα προβλεπόμενα μέτρα είναι σύμφωνα με τη γνώμη της επιτροπής στατιστικού προγράμματος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα κριτήρια για την αξιολόγηση της ποιότητας που αναφέρονται στο άρθρο 7 του κανονισμού (ΕΚ, Ευρατόμ) αριθ. 58/97 διευκρινίζονται στο παράρτημα του παρόντος κανονισμού.Άρθρο 2Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 23 Ιουλίου 1999.Για την ΕπιτροπήYves-Thibault DE SILGUYΜέλος της Επιτροπής(1) ΕΕ L 14 της 17.1.1997, σ. 1.(2) ΕΕ L 52 της 21.2.1998, σ. 1.ΠΑΡΑΡΤΗΜΑΔΕΙΚΤΕΣ ΠΟΙΟΤΗΤΑΣ ΚΑΙ ΒΑΣΙΚΑ ΧΑΡΑΚΤΗΡΙΣΤΙΚΑΤμήμα 1ΣτόχοιΣτόχος αυτού του παραρτήματος είναι να θεσπιστεί κοινό πλαίσιο για την ετήσια μέτρηση σε επίπεδο Ευρωπαϊκής Κοινότητας, της ποιότητας των στατιστικών διάρθρωσης των επιχειρήσεων που εκπονούνται στα πλαίσια του κανονισμού (EK) αριθ. 58/97 σχετικά με τις στατιστικές διάρθρωσης των επιχειρήσεων (εφεξής: κανονισμός ΣΔΕ).Τμήμα 2Κάλυψη1. Οι δείκτες ποιότητας και οι εκθέσεις που καθορίζονται κατωτέρω διαβιβάζονται για όλες τις δραστηριότητες που αναφέρονται στο τμήμα 3 του παραρτήματος 1 του κανονισμού ΣΔΕ, λαμβανομένων υπόψη των παρεκκλίσεων που προβλέπει ο κανονισμός (ΕΚ) αριθ. 2699/98 της Επιτροπής(1).2. Οι πληροφορίες του παρόντος παραρτήματος δεν είναι υποχρεωτικό να διαβιβαστούν, για τους σκοπούς του παρόντος κανονισμού, από τα κράτη μέλη των οποίων η συνολική προστιθέμενη αξία σε τιμές συντελεστών παραγωγής αντιπροσωπεύει κανονικά λιγότερο από 1 % του συνόλου της Ευρωπαϊκής Κοινότητας. Αυτό το κατώτατο όριο εφαρμόζεται σε καθε δραστηριότητα NACE Αναθ. 1 για την οποία απαιτείται ένας ποιοτικός δείκτες ή μια έκθεση.Τμήμα 3Πρώτο έτος αναφοράςΤο πρώτο έτος αναφοράς για το οποίο πρέπει να διαβιβαστούν οι πληροφορίες του παρόντος παραρτήματος είναι το ημερολογιακό έτος 1997. Εάν δεν είναι διαθέσιμες πληροφορίες γι' αυτό το πρώτο έτος αναφοράς εντός της προθεσμίας διαβίβασης που ορίζεται στο τμήμα 4 παράγραφος 2, χρησιμοποιείται το κοντινότερο στο 1997 έτος αναφοράς για το οποίο διατίθενται πληροφορίες.Τμήμα 4Διαβίβαση πληροφοριών1. Οι δείκτες ποιότητας και οι εκθέσεις του παρόντος παραρτήματος διαβιβάζονται εντός εικοσι τεσσάρων μηνών ατό το τέλος του ημερολογιακού έτους της περιόδου αναφοράς.Αυτή η προθεσμία διαβίβασης μπορεί να παραταθεί κατά περίοδο ίση με οποιαδήποτε συμπληρωματική προθεσμία χορηγείται βάσει του κανονισμού (ΕΚ) αριθ. 2699/98 της Επιτροπής στο μέτρο που η συμπληρωματική αυτή προθεσμία αφορά ένα από τα χαρακτηριστικά που προβλέπει το τμήμα 5 του παρόντος παραρτήματος.2. Η πρώτη διαβίβαση των δεικτών ποιότητας (τμήμα 5 σημεία 1, 2, 3 και 4) και των εκθέσεων (τμήμα 6) θα γίνει πριν από τα τέλη Δεκεμβρίου 1999.Τμήμα 5Δείκτες ποιότητας: συντελεστής διακύμανσης και ποσοστό μη απόκρισηςΤα κράτη μέλη διαβιβάζουν τις πληροφορίες για τα χαρακτηριστικά, τα επίπεδα και τις σειρές με τον τρόπο που διευκρινίζεται κατωτέρω, λαμβανομένων υπόψη των παρεκκλίσεων που ενδέχεται να έχουν χορηγηθεί για το έτος αναφοράς.Για κάθε σειρά, χαρακτηριστικό και επίπεδο δραστηριότητας που αναφέρεται κατωτέρω, τα κράτη μέλη διαβιβάζουν το γενικό συντελεστή διακύμανσης που λαμβάνει υπόψη ανάλογα με τη στρατηγική της έρευνας τις μη απαντήσεις, τα λάθη ταξινόμησης και, εάν είναι απαραίτητο, τα λάθη δειγματοληψίας.Ο συντελεστής διακύμανσης είναι το πηλίκον της τετραγωνικής ρίζας της απόκλισης του εκτιμητή δια της αναμενόμενης τιμής.1. Σειρά 1Α (ετήσιες στατιστικές επιχειρήσεων):- έξι χαρακτηριστικά (11 11 0· 12 11 0· 12 15 0· 13 31 0· 15 11 0· 16 13 0),- ΝΑCΕ Αναθ. 1: τριψήφιο επίπεδο (ομάδες) ή ομαδοποιήσεις όπως ορίζονται στο τμήμα 9 του παραρτήματος 1 του κανονισμού ΣΔΕ.2. Σειρά 1 Β (ετήσιες στατιστικές επιχειρήσεων ανά κατηγορία μεγέθους):- τρία χαρακτηριστικά (11 11 0· 12 11 0· 12 15 0),- NACE Αναθ. 1: τριψήφιο επίπεδο (ομάδες) ή ομαδοποιήσεις όπως ορίζονται στο τμήμα 9 του παραρτήματος 1 του κανονισμού ΣΔΕ και ομαδοποιήσεις των ακόλουθων κατηγοριών μεγέθους: 1-19· 20-249· 250-999·  &gt;1000.3. Σειρά 1 Γ (ετήσιες περιφερειακές στατιστικές):- δύο χαρακτηριστικά (11 21 0· 130 32 0),- NACE Αναθ. 1: διψήφιο επίπεδο (διακρίσεις) και NUTS 2.4. Ποσοστό μη απόκρισηςΤα κράτη μέλη διαβιβάζουν το ποσοστό μη απόκρισης των στατιστικών μονάδων σε τριψήφιο επίπεδο NACE Αναθ. 1 ή βάσει των ομαδοποιήσεων που ορίζονται στο τμήμα 9 του παραρτήματος 1 του κανονισμού ΣΔΕ.5. Επιμέρους ποσοστά μη απόκρισηςΤα κράτη μέλη διαβιβάζουν το ποσοστό μη απόκρισης ανά μεταβλητή σε τριψήφιο επίπεδο NACE Αναθ. 1 ή βάσει των ομαδοποιήσεων που ορίζονται στο τμήμα 9 του παραρτήματος 1 του κανονισμού ΣΔΕ για τα χαρακτηριστικά: 12 11 0, 12 15 0, 13 31 0, 15 11 0 και 16 13 0.Τμήμα 6Ειδικές εκθέσειςΤα κράτη μέλη διαβιβάζουν τις ακόλουθες εκθέσεις:1. Στρατηγική έρευναςΑπό την έκθεση αυτή προκύπτει, κατ' ελάχιστον και για κάθε υποσύνολο πληθυσμού των επιχειρήσεων, εάν έχει χρησιμοποιηθεί, απογραφή ή δείγμα, διοικητικές πηγές ή στατιστικές έρευνες.2. Κύρια δραστηριότηταΗ έκθεση αυτή επισημαίνει πώς προσδιορίζεται η κύρια δραστηριότητα για τις μονάδες παρατήρησης που χρησιμοποιούνται για την επεξεργασία των αποτελεσμάτων που διαβιβάζονται στην Eurostat σύμφωνα με τον κανονισμό ΣΔΕ. Συγκεκριμένα, επισημαίνει τη συχνότητα της ενημέρωσης της κύριας δραστηριότητας της μονάδας, λαμβάνοντας υπόψη εάν καλύπτεται από μια στατιστική έρευνα ή από μια διοικητική πηγή.Τμήμα 7Διάδοση των εθνικών δεδομένων για την ποιότητα από την EurostatΚανένα εθνικό δεδομένο για την ποιότητα δεν θα δημοσιευθεί χωρίς τη συγκατάθεση του ενδιαφερόμενου κράτους μέλους.Τμήμα 8Μεταβατική περίοδοςΟι πληροφορίες του τμήματος 5, σημείο 5, είναι προαιρετικές για τα δύο πρώτα έτη αναφοράς, δηλαδή το 1997 και το 1998.(1) ΕΕ L 344 της 18.12.1998, σ. 1.